Case ID: 1152714
Sentence 255: İş üzrə ibtidai istintaq zamanı verdiyi ifadələrini, yəni 2018-ci ilin mart ayının əvvəllərində “Xalqlar dostluğu” metrostansiyasının yaxınlığında yerləşən çay evlərinin birində tanışı Aslanla görüşdükdən sonra yaşadıqları ünvanlara qayıtmaq qərarına gəldiyi, saat təxminən 23 radələrində metro istiqamətdə gedərkən Aslanın beş mərtəbəli binada mənzillərin birinin işığının yanmadığını deyib, həmin mənzili yoxlamağı ona təklif etdiyi və buna razılıq verdikdən sonra pilləkənlərlə mənzilə tərəf qalxdıqları, mənzilin giriş qapısının qıfılla bağlı olduğunu, həmçinin qapının üzərində kommunal xidmətlərə dair çek olduğunu görüb, mənzildə heç kimin olmadığını yəqin edərək Aslanın üzərində olan kəlbətinlə həmin qıfılı qırdığı vəbirlikdə mənzilə daxil olduqları, mənzilə daxil olduqda mənzilin iki otaqdan ibarət olduğunu müəyyən etdiyi, mənzilin yataq və qonaq otağında olan bütün dolabları yoxladıqdan sonra onun yataq otağında olan trümonun üzərindəki mücrünün içində olan bijuteriyaları, həmçinin yataq otağında divardan asılmış televizoru, Aslanın isə qonaq otağındakı digər televizoru götürüb mənzildən çıxdıqları, bundan sonra hadisə yerindən uzaqlaşıb taksi avtomaşınına minib yaşadığı ev istiqamətdə getdikləri, orada avtomaşından düşdükdən sonra oğurladıqları bijuteriyaları sata bilməyəcəklərini bilib yaxınlıqda yerləşən zibillik əraziyə atdığı, televizorları sataraq pul əldə etmək məqsədi ilə onları özü ilə götürdüyü, bundan sonra Aslanın başqa bir taksi avtomaşınına minərək yaşadığı ünvana yollandığı, özünün isə özü ilə götürdüyü televizorları evin yaxınlığında yerləşən yarımçıq tikililərin birinə aparıb orada gizlətdiyi, bir neçə vaxt ərzində oğurladıqları televizorları satmaq üçün müştəri axtarmalarına baxmayaraq, televizorları sata bilmədikləri, xx xxx 2018-ci il tarixdə həmin oğurluq cinayəti ilə əlaqədar Polis Bölməsinə çağırıldıqda törətdiyi əməli səmimi etiraf edib oğurladığı iki ədəd «Sony» markalı televizoru könüllü olaraq polis əməkdaşlarına təqdim etdiyi barədə ifadələrini hal-hazırda təsdiq etmir.